**Recriwtio ymddiriedolwyr**

**Cynllunio sut i recriwtio ymddiriedolwyr**

Recriwtio, dewis ac ymgynefino’r bobl sydd ar eich bwrdd neu bwyllgor rheoli yw un o’r prosesau pwysicaf y gall mudiad gwirfoddol ymgymryd â hi.

Bydd bwrdd cytbwys ac amrywiol yn rhoi cyfeiriad ac yn meddu ar y sgiliau sydd eu hangen i ddatblygu’r mudiad.

Cyn i chi recriwtio ymddiriedolwyr newydd, byddai’n syniad da i sicrhau eich bod yn gwybod beth yw eich nodau ar gyfer y broses recriwtio. Dyma rai awgrymiadau:

* ai’r ymddiriedolwr newydd yw’r unigolyn gorau
* a yw eich bwrdd yn addas iddo ef neu hi
* a yw’r broses recriwtio yn gofyn am gyfweliad neu gyfarfod â’r cadeirydd
* a ddylai’r rheini â diddordeb ac sy’n edrych yn addawol arsylwi ar gyfarfod bwrdd cyn ymrwymo i’r rôl.
* Meddyliwch am sgiliau a phrofiadau eich ymddiriedolwyr presennol a nodwch unrhyw fylchau sydd angen i chi eu llenwi.
* Gwiriwch y cyfnod swydd ar gyfer eich ymddiriedolwyr. Gwnewch yn siŵr bod eich ymddiriedolwyr yn gwybod am ba hyd y disgwylir iddyn nhw fod yn rhan o’ch bwrdd.
* Gwiriwch eich dogfen lywodraethu ar gyfer y broses benodi neu ethol ffurfiol.
* Cytunwch ar sut byddwch chi’n penderfynu:

ai’r ymddiriedolwr newydd yw’r unigolyn gorau

a yw eich bwrdd yn addas iddo ef neu hi

a yw’r broses recriwtio yn gofyn am gyfweliad neu gyfarfod â’r cadeirydd

a ddylai’r rheini â diddordeb ac sy’n edrych yn addawol arsylwi ar gyfarfod bwrdd cyn ymrwymo i’r rôl.

**Y broses recriwtio**

Mae Reach Volunteering wedi datblygu [cylchred recriwtio ymddiriedolwyr](https://reachvolunteering.org.uk/trustee-recruitment-cycle) (Saesneg yn unig) sy’n adnodd defnyddiol i’ch helpu chi yn eich cynllun i recriwtio ymddiriedolwyr.

Wrth greu’r broses ar gyfer penodi ymddiriedolwyr newydd, bydd angen i chi ddilyn y gofynion yn eich dogfen lywodraethu, ond yn unol â hyn, argymhellir eich bod yn dilyn proses recriwtio agored, gan hysbysebu eich rolau a dewis eich ymddiriedolwyr ar sail eu sgiliau a’u profiad.

Gallwch chi hysbysebu eich rolau ymddiriedolwyr gwag am ddim ar wefan [Gwirfoddoli Cymru](https://volunteering-wales.net/).

**Ffynonellau eraill o gymorth**

Mae [Getting on Board (Saesneg yn unig)](https://www.gettingonboard.org/free-guides-for-charities) yn elusen recriwtio ac amrywiaeth ymddiriedolwyr. Mae ganddyn nhw amrediad o ganllawiau i helpu gyda recriwtio ymddiriedolwyr.